CELEX: 61995TO0194
Language: el
Date: 1996-05-14 00:00:00
Title: Διάταξη του προέδρου του πέμπτου τμήματος του Πρωτοδικείου της 14ης Μαΐου  1996. # Area Cova, SA και λοιπών κατά Συμβουλίου της Ευρωπαϊκής Ενώσεως. # Παρέμβαση. # Υπόθεση T-194/95 intv II.

Avis juridique important

|

61995B0194

Διάταξη του Πρωτοδικείου (πέμπτο τμήμα) της 14ης Μαΐου 1996.  -  Area Cova SA και λοιποί κατά Συμβούλιο της Ευρωπαϊκής Ενώσεως.  -  Παρέμβαση.  -  Υπόθεση T-194/95 Int. II.  

Συλλογή της Νομολογίας του Δικαστηρίου 1996 σελίδα II-00343

ΠερίληψηΔιάδικοιΣκεπτικό της απόφασηςΔιατακτικό
Λέξεις κλειδιά

++++Διαδικασία * Προθεσμίες * Παρέμβαση * Αποκλειστική προθεσμία * Περίπτωση τυχαίου συμβάντος ή ανωτέρας βίας * Έννοια  [Οργανισμός (ΕΚ) του Δικαστηρίου, άρθρο 42, εδ. 2 Κανονισμός Διαδικασίας του Πρωτοδικείου, άρθρο 115  PAR  1]  

Περίληψη

Η προθεσμία για την κατάθεση της αιτήσεως παρεμβάσεως, η οποία, με το άρθρο 115, παράγραφος 1, του Κανονισμού Διαδικασίας του Πρωτοδικείου, έχει ορισθεί σε τρεις μήνες από τη δημοσίευση στην Επίσημη Εφημερίδα των Ευρωπαϊκών Κοινοτήτων της ανακοινώσεως περί της καταθέσεως του εισαγωγικού της δίκης εγγράφου, είναι δεσμευτική και η τήρησή της, όπως και η τήρηση των δικονομικών προθεσμιών γενικώς, αποτελεί ζήτημα δημοσίας τάξεως, το οποίο εναπόκειται στο Πρωτοδικείο να εξετάσει αυτεπαγγέλτως.  Για να συντρέχει περίπτωση τυχαίου συμβάντος ή ανωτέρας βίας, υπό την έννοια του άρθρου 42, δεύτερο εδάφιο, του Οργανισμού (ΕΚ) του Δικαστηρίου, επιτρέπουσα την εξαίρεση από την αποκλειστική προθεσμία, απαιτείται η ύπαρξη ασυνήθων δυσχερειών ανεξαρτήτων από τη βούληση του ενδιαφερομένου, οι οποίες παρίστανται αναπόφευκτες, έστω και αν έχει επιδειχθεί κάθε επιμέλεια. Ούτε οι περίπλοκες διαδικασίες ούτε ο αργός ρυθμός των εσωτερικών επικοινωνιών εντός του κοινοτικού οργάνου συνιστούν τέτοιες συνθήκες. Ειδικότερα, ο ενδιαφερόμενος δεν μπορεί να προβάλει προς τούτο τη δυσλειτουργία των δικών του υπηρεσιών.  

Διάδικοι

Στην υπόθεση T-194/95 Intv I,  Area Cova, SA, εταιρία ισπανικού δικαίου, με έδρα το Vigo (Ισπανία),  Armadora Jose Pereira, SA, εταιρία ισπανικού δικαίου, με έδρα το Vigo,  Armadores Pesqueros de Aldan, SA, εταιρία ισπανικού δικαίου, με έδρα το Vigo,  Centropesca, SA, εταιρία ισπανικού δικαίου, με έδρα το Vigo,  Chymar, SA, εταιρία ισπανικού δικαίου, με έδρα το Vigo,  Eloymar, SA, εταιρία ισπανικού δικαίου, με έδρα την Estribela (Ισπανία),  Exfaumar, SA, εταιρία ισπανικού δικαίου, με έδρα το Bueu (Ισπανία),  Farpespan, SL, εταιρία ισπανικού δικαίου, με έδρα τη Moana (Ισπανία),  Freiremar, SA, εταιρία ισπανικού δικαίου, με έδρα το Vigo,  Hermanos Gandon, SA, εταιρία ισπανικού δικαίου, με έδρα το Cangas (Ισπανία),  Heroya, SA, εταιρία ισπανικού δικαίου, με έδρα το Vigo,  Hiopesca, SA, εταιρία ισπανικού δικαίου, με έδρα το Vigo,  Jose Pereira e Hijos, SA, εταιρία ισπανικού δικαίου, με έδρα το Vigo,  Juana Oya Perez, κάτοικος Vigo,  Manuel Nores Gonzalez, κάτοικος Marin (Ισπανία),  Moradina, SA, εταιρία ισπανικού δικαίου, με έδρα το Cangas,  Navales Cerdeiras, SL, εταιρία ισπανικού δικαίου, με έδρα το Camarinas (Ισπανία),  Nugago Pesca, SA, εταιρία ισπανικού δικαίου, με έδρα το Bueu,  Pesquera Austral, SA, εταιρία ισπανικού δικαίου, με έδρα το Vigo,  Pescaberbes, SA, εταιρία ισπανικού δικαίου, με έδρα το Vigo,  Pesquerias Bigaro Narval, SA, εταιρία ισπανικού δικαίου, με έδρα το Vigo,  Pesquera Cies, SA, εταιρία ισπανικού δικαίου, με έδρα το Vigo,  Pesca Herculina, SA, εταιρία ισπανικού δικαίου, με έδρα το Vigo,  Pesquera Inter, SA, εταιρία ισπανικού δικαίου, με έδρα το Cangas,  Pesquerias Marinenses, SA, εταιρία ισπανικού δικαίου, με έδρα το Marin,  Pesquerias Tara, SA, εταιρία ισπανικού δικαίου, με έδρα το Cangas,  Pesquera Vaqueiro, SA, εταιρία ισπανικού δικαίου, με έδρα το Vigo,  Sotelo Dios, SA, εταιρία ισπανικού δικαίου, με έδρα το Vigo,  Asociacion Nacional de Armadores de Buques Congeladores de Pesca de Merluza (Anamer), σωματείο ισπανικού δικαίου, με έδρα το Vigo,  Asociacion Nacional de Armadores de Buques Congeladores de Pesquerias Varias (Anavar) σωματείο ισπανικού δικαίου, με έδρα το Vigo,  και Asociacion de Sociedades Pesqueras Espanolas (ASPE), σωματείο ισπανικού δικαίου, με έδρα το Vigo,  εκπροσωπούμενoι από τους Antonio Creus Carreras και Xavier Ruiz Calzado, δικηγόρους Βαρκελώνης, και από τον Bonifacio Garcia Porras, δικηγόρο Σαλαμάνκας, του δικηγορικού γραφείου Cuatrecasas abogados, 78, avenue d' Auderghem, Βρυξέλλες,  προσφεύγοντες,  κατά  Συμβουλίου της Ευρωπαϊκής Ενώσεως, εκπροσωπουμένου από τους John Carbery, νομικό σύμβουλο, και German-Luis Ramos Ruano, μέλος της Νομικής Υπηρεσίας, με αντίκλητο στο Λουξεμβούργο τον Bruno Eynard, γενικό διευθυντή της διευθύνσεως νομικών υποθέσεων της Ευρωπαϊκής Τράπεζας Επενδύσεων, 100, boulevard Konrad Adenauer, Kirchberg,  καθού,  που έχει ως αντικείμενο την ακύρωση του κανονισμού (ΕΚ) 1761/95 του Συμβουλίου, της 29ης Ιουνίου 1995, που τροποποιεί, για δεύτερη φορά, τον κανονισμό (ΕΚ) 3366/94, για τον καθορισμό για το 1995 ορισμένων μέτρων διατήρησης και διαχείρισης των αλιευτικών πόρων της ζώνης διακανονισμού, όπως ορίζεται στη Σύμβαση για τη μελλοντική πολυμερή συνεργασία στην αλιεία του Βορειοδυτικού Ατλαντικού, καθόσον ο κανονισμός αυτός καθορίζει την ποσόστωση αλιευμάτων χάλιμπατ Γροιλανδίας για τον κοινοτικό στόλο (ΕΕ L 171, σ. 1),  Ο ΠΡΟΕΔΡΟΣ ΤΟΥ ΠΕΜΠΤΟΥ ΤΜΗΜΑΤΟΣ ΤΟΥ ΠΡΩΤΟΔΙΚΕΙΟΥ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ  εκδίδει την ακόλουθη  Διάταξη  

Σκεπτικό της απόφασης

1 Με δικόγραφο που κατέθεσε στη Γραμματεία του Πρωτοδικείου, στις 4 Μαρτίου 1996, η Xunta de Galicia (Κυβέρνηση της Αυτόνομης Κοινότητας της Γαλικίας), εκπροσωπούμενη από τους Victor Manuel Vasquez-Portomene Seijas και Antonio Hierro Hernandez Mora, με τόπο επιδόσεων τα γραφεία του Fundacion Galicia-Europa, Avenue Milcamps 105, 1030 Bruxelles, ζήτησε να της επιτραπεί να παρέμβει στην υπόθεση Τ-194/95 υπέρ των προσφευγουσών.  2 Προς στήριξη της αιτήσεως παρεμβάσεως η Xunta de Galicia ισχυρίζεται κυρίως ότι έχει έννομο συμφέρον να παρέμβει στην παρούσα υπόθεση, διότι η οικονομική και κοινωνική δομή της Αυτόνομης Κοινότητας της Γαλικίας εξαρτάται ουσιωδώς από τον τομέα της αλιείας. Η εν λόγω κυβέρνηση, αναφερόμενη στην ανακοίνωση του ισπανικού συντάγματος του 1988 και στην καταστατική πράξη περί της αυτονομίας της Γαλικίας, ισχυρίζεται ότι το έργο της συνίσταται στην προάσπιση της ταυτότητας της εν λόγω περιφέρειας και των συμφερόντων της έναντι όχι μόνο των εθνικών, αλλά και των διεθνών οργανισμών, των οποίων οι αποφάσεις ενδέχεται, όπως εν προκειμένω, να την αφορούν.  3 Η αίτηση παρεμβάσεως επιδόθηκε στους διαδίκους σύμφωνα με το άρθρο 116 του Κανονισμού Διαδικασίας του Πρωτοδικείου.  4 Με έγγραφο που κατέθεσαν στη Γραμματεία του Πρωτοδικείου στις 25 μαρτίου 1996, οι προσφεύγοντες έκαναν γνωστό ότι συμφωνούν με την παρέμβαση της Xunta de Galicia.  5 Με έγγραφο που κατέθεσε στη Γραμματεία του Πρωτοδικείου στις 22 Μαρτίου 1996, το Συμβούλιο εξέφρασε αντιρρήσεις κατά της παρεμβάσεως της Xunta de Galicia. Μολονότι δεν αρνείται ότι η Xunta de Galicia έχει εμμέσως έννομο συμφέρον εν προκειμένω, λόγω των σοβαρών δυσκολιών που αντιμετωπίζει από άποψη απασχολήσεως ο τομέας της αλιείας, το Συμβούλιο θεωρεί πάντως ότι ούτε ο κανονισμός 1761/95 ούτε η διμερής συμφωνία αλιείας που συνήφθη μεταξύ της Ευρωπαϊκής Ενώσεως και του Καναδά αφορούν άμεσα και ατομικά τη Xunta de Galicia. Επιπλέον, η αίτηση παρεμβάσεως περιέχει μόνο πολιτικής φύσεως επιχειρήματα και δεν περιέχει νομικά επιχειρήματα που αφορούν τις προσβαλλόμενες πράξεις.  6 Κατά το άρθρο 37, δεύτερο εδάφιο, του Οργανισμού ΕΟΚ του Δικαστηρίου, το δικαίωμα παρεμβάσεως ανήκει σε κάθε πρόσωπο που έχει συμφέρον στην επίλυση της διαφοράς που έχει υποβληθεί στο Πρωτοδικείο.  7 Για τους εκτεθέντες ανωτέρω στο σημείο 2 λόγους, η Xunta de Galicia έχει το απαιτούμενο συμφέρον για να παρέμβει στη διαφορά που έχει υποβληθεί στο Πρωτοδικείο. Επιπλέον, το γεγονός ότι η αίτηση παρεμβάσεως, όπως ισχυρίζεται το Συμβούλιο, δεν περιέχει νομικούς ισχυρισμούς και νομικά επιχειρήματα δεν μπορεί να δικαιολογήσει την απόρριψη της αιτήσεως, αφού η παράθεση νομικών ισχυρισμών και επιχειρημάτων δεν καταλέγεται μεταξύ των προϋποθέσεων που απαριθμεί το άρθρο 115 του Κανονισμού Διαδικασίας.  

Διατακτικό

Για τους λόγους αυτούς,  Ο ΠΡΟΕΔΡΟΣ ΤΟΥ ΠΕΜΠΤΟΥ ΤΜΗΜΑΤΟΣ ΤΟΥ ΠΡΩΤΟΔΙΚΕΙΟΥ  διατάσσει:  1) Επιτρέπει στη Xunta de Galicia να παρέμβει στην υπόθεση Τ-194/95 υπέρ των προσφευγόντων.  2) Στην παρεμβαίνουσα θα επιδοθεί, με μέριμνα του γραμματέα, αντίγραφο όλων των διαδικαστικών εγγράφων.  3) Στην παρεμβαίνουσα θα ταχθεί προθεσμία εντός της οποίας θα πρέπει να εκθέσει εγγράφως τους ισχυρισμούς στους οποίους στηρίζει τα αιτήματά της.  4) Επιφυλλάσσεται ως προς τα δικαστικά έξοδα.  Λουξεμβούργο, 25 Ιουνίου 1996.